Noomi Rapace

Noomi Rapace (ganet Norén d'an 28 a viz Kerzu 1979 e Hudiksvall) a zo un aktorez svedat. Dimezet eo bet d'an aktor svedat Ola Rapace. He c'hoar, Særún Norén hec'h anv, a zo luc'hskeudennerez. 
Noomi Rapace he deus gounezet priz an aktorez wellañ evit he ferzh evel Lisbeth Salander en tri film "Millennium", hag anvet eo bet ivez gant an tri film-se evit priz Filmoù Europa.http://www.thestar.com/entertainment/movies/article/785464--rising-star-became-the-girl-with-the-dragon-tattoo?bn=1 Rising star became the girl with the dragon tattoo, www.thestar.com, Peter Howell

Nina Norén, un aktorez svedat eo he mamm, ha Rogelio Durán, ur c'haner flamneco a orin eus Badajoz eo he zad. Hervezi ne welas ket kalz he zad a-raok ma varvfe e 2007. Pa oa Noomi Rapace 5 bloaz e kuitaas Sveden da vont da Flúðir, Island, gant he mamm hag he zad-kaer.

Pa oa 7 vloaz Noomi Rapace e c'hoarias er film digomz Í skugga hrafnsins gant Hrafn Gunnlaugsson. A-drugarez d'ar film-se eo e fellas dezhi dont da vezañ aktorezwww.pressan.is Pa oa 15 vloaz e kuitaas ti he zud da vont da zeskiñ ar vicher aktorez e StockholmAtersadenn en Telegraph Daily, 18 a viz C'hwevrer 2010. E 1996 e d'hoarias perzh Lucinda Gonzales er stirad Tre kronor. Etre 1998 ha 1999 e studias e Skara Skolscen. E 2000-2001 e labouras e Theater Plaza, en Orionteatern e 2001, e Teater Galeasen e 2002, hag e Stockholms stadsteater e 2003. Meulet eo bet he labour aktorez er film danat Daisy Diamond (2007), evit he roll a Leena en Beyond (2010), Anna en The Monitor (2011), Madame Simza Heron en Sherlock Holmes: A Game of Shadows (2011), an doktorezh Elizabeth Shaw en Prometheus (2012), Beatrice en Dead Man Down (2013), Raisa Demidova en Child 44 (2015), kement hag evit ar seizh roll penn en What Happened to Monday (2017).
 Buhez personel 
Rapace a zo bet dimezet gant an aktour svedat Ola Norell (ganet Pär Ola Norell) e 2001. Evit dimeziñ ar c'houblad en devoa choazet al lesanv Rapace, peogwir e sone "mat." Bet o deus bet ur mab, Lev, ganet e 2003. E miz Gwengolo 2010, e oa kroget an dizimeziñ, ar pezh a voe echuet e 2011.
 Filmoù ma c'hoari enno (un dibab) 
 Í skugga hrafnsins, 1988
 Män som hatar kvinnor (Millennium 1), 2009
 Flickan som lekte med elden (Millennium 2), 2009
 Luftslottet som sprängdes  (Millennium 3), 2009

 Notennoù ha daveennoù

 Liammoù diavaez 
 IONCINEMA.com Atersadenn Noomi Rapace diwar-benn Män som hatar kvinnor
 Noomi Rapace war IMDb

Rummad:Aktourezed Sveden
Rummad:Ganedigezhioù 1979